I dag handler det dog om den milliard-store inflationspakke, som regeringen sammen med SF, DD, Radikale, DF, Alternativet og NB har præsenteret. Den kommer nemlig også Elling til gode. Det skriver kanalfrederikshavn.dk . - Det er vand på vores mølle, og jeg er overbevist om, at vi nok skal få fjernvarme til Elling fra Strandby Varmeværk. Det er kun et spørgsmål om, hvornår det sker. Det siger Kurt Kristensen, talsmand for fjernvarmegruppen under Elling Borgerforening, der håber de 200 millioner, som aftalen afsætter til den såkaldte afkoblingsordning, vil hjælpe borgerne. Tidligere har TV2 Nord også talt med Kurt Kristensen , der sidste år forklarede, hvordan et gennemsnitsparcelhus på 130 kvadratmeter i Elling kan spare 24.000 kroner om året ved at skifte til fjernvarme i stedet for at være på naturgas. Afkoblingsordningen dækker boligejerens udgift til afkobling fra gasnettet og kan potentielt spare boligejeren omkring 8000 kroner. I Elling kæmper Kurt Kristensen og fjernvarmegruppen for at lige under 300 husstande vil takke ja til fjernvarme fra Strandby Varmeværk. I øjeblikket har 266 tilmeldt sig. - Men vi håber meget, at det lykkes os at få 30 mere med i fællesskabet, inden gravearbejdet går i gang, siger Kurt Kristensen til Kanal Frederikshavn.

Opsummering:
Det kan lyde som et paradoks, at 200 millioner falder på et tørt sted i en by, som for 24 timer siden endelig fik 8,3 statslige millioner til bekæmpelse af oversvømmelser.